ผมภ่ายอุจจาระลงโถส้วม หลังจากนั้นประมาณ 10 นาที พบว่าน้ำรอบๆ อุจจาระเริ่มเปลี่ยนเป็นสีแดงๆ (แดงอิฐ ออกน้ำตาลเข้มๆ) คือมันละลายออกมาจากอุจจาระ ไม่ทราบว่าเป็นเลือดหรือเปล่าครับ และมีโอกาสเป็นเป็นมะเร็งลำไส้ใหญ่ไหมครับถ้าต้องตรวจอุจจาระที่โรงพยาบาล ที่โรงพยาบาลประจำอำเภอสามารถตรวจได้ไหมครับ
สวัสดีค่ะ อาการอุจจาระสีแดงคล้ายมีเลือดปนดังกล่าวมานั้น อาจจะเกิดจาก การมีริดสีดวงทวาร ทำให้ถ่ายลำบาก อุจจาระแข็ง อาจมีเลือดปน จะเจ็บหรือไม่เจ็บก็ได้ การมีแผลฉีกขาดที่รูทวารหนักจากการท้องผูกเรื้อรัง ทวารหนักและไส้ตรงอักเสบ ลำไส้ใหญ่อักเสบ มีติ่งเนื้อในลำไส้ใหญ่ หรือมะเร็งลำไส้ใหญ่ ซึ่งมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไร มีน้ำหนักลด ในคนอายุน้อย อาจจะมีประวัติครอบครัวที่เริ่มเป็นมะเร็งลำไส้ที่อายุน้อยมาเหมือนกัน และมักเป็นมาเรื้อรังเกิน 1 เดือนสามารถไปตรวจเพิ่มเติมที่รพ. โดยอาจมีการตรวจทวารหนักว่ามีรอยโรคอะไรที่สามารถอธิบายอาการเลือดออกได้ และอาจตรวจอุจจาระดูว่ามีเลือดปนจริงหรือไม่ร่วมด้วยได้ สามารถไปที่รพ.ประจำอำเภอก่อนได้ค่ะ ควรรีบไปพบแพทย์หากเลือดออกมาเป็นลิ่มเยอะ เจ็บปวดบริเวณทวารหนักมาก